टेबलेट पर थोडा बहुत टाइप करना हो तो टच स्क्रीन ठीक है लेकिन ऑफिस वर्क, लंबी-लंबी मेल या फिर नोट्स बनाने में इसका इस्तेमाल करना चाहते हैं, तो आपको इसमें एक फिजिकल की बोर्ड-की दरकार होती है। वैसे बाजार में की-बोर्ड के कई ऑप्शंस मौजूद हैं। कई कंपनियां तो आईपैड, गेलेक्सी टेबलेट को ध्यान में रखकर की-बोर्ड तैयार कर रही हैं। ऐसे में यदि आप भी अपने टेब को हाई परफॉरमेंस लैपटॉप की तरह यूज करना चाहते हैं, तो इसमें अलग से की-बोर्ड अटैच कर सकते हैं। लेकिन ध्यान रहे कि इसमें कीज प्रॉपर स्पेस के साथ व सही जगह पर हों। साथ ही की-बोर्ड अपनी बैट्री के साथ हो। नहीं तो यह आपके टेब की बैट्री को खासा कंज्यूम करेगा। आप चाहें तो बाजार में उपलब्ध वायरलेस की-बोर्ड चुन सकते हैं, जो आपके आईपैड से लेकर एंड्रॉयड टेबलेट के लिए फिट हैं।